Takim i nismës së Partneritetit Lindor me BE
Bisedimet mes ish-shteteve të Bashkimit Sovjetik me BE-në vijnë në një klimë tensioni të lartë mes Evropës dhe Rusisë
Në pyjet e Ukrainës Perëndimore, anëtarët e rojës kombëtare po stërviten nga ushtarët e Brigadës së 173 Ajrore të Shteteve të Bashkuara. Stërvitja ka si synim zmbrapsjen e separatistëve të mbështetur nga Rusia në Ukrainën Lindore. Konflikti në atë zonë, është sfondi për Takimin e Nivelit të Lartë të Bashkimit Evropian me Partneritetin Lindor. Udhëheqës nga Ukraina, Gjeorgjia, Bjellorusia, Moldavia, Armenia dhe Azerbaixhani do të takohen me homologët e tyre të Bashkimit Evropian në Rigë. Para takimit, kancelarja gjermane Angela Merkel tha para Bundestagut se nisma e Partneritetit Lindor nuk ka si synim të zgjerojë Bashkimin Evropian ose t’i kthejë vendet e Evropës Lindore kundër Rusisë: Analistja Orysia Lutsevych thotë se takimi dyditor ka si qëllim të ndërtojë marrëdhëniet me shtetet e ish-bllokut sovjetik: Në takimin e fundit të Partneritetit të Lindjes në nëntor 2013, presidenti i atëhershëm i Ukrainës, Viktor Yanukovych ndryshoi qëndrim në minutën e fundit lidhur me një marrëveshje me Bashkimin Evropian, nën presionin e Rusisë. Lëvizja e tij i dha shtysë protestave pro-Bashkimit Evropian që sollën përmbysjen e tij, pasuar nga aneksimi rus i Krimesë. Veprimet e Moskës i kanë afruar më shumë me Brukselin, ish-shtetet sovjetike, thotë Kadri Liik, i Këshillit Evropian për Marrëdhëniet me Jashtë: Ashtu si Ukraina dhe Moldavia, Gjeorgjia ka nënshkruar marrëveshje asociimi me BE-në. Presidenti Giorgi Margvelasvili thotë se Evropa nuk duhet të frikësohet nga kërkesat ruse: Por megjithë një sërë takimesh të nivelit të lartë mes BE-së dhe fqinjëve të saj të lindjes, ky program mbetet i paqartë dhe anëtarësimi i plotë në BE nuk po diskutohet për momentin. Dhe ndërsa po ruan lidhjet me ish-shtetet sovjetike, Evropa po përpiqet gjithashtu të lehtësojë tensionet me Rusinë: Presidenti i Ukrainës ka thënë se do që të paraqesë kërkesën për anëtarësim në BE deri në vitin 2020. Analistët thonë se Bashkimi Evropian mund të mos ketë të njëjtën ambicje.